David Beatty

David Beatty, 1. jarl Beatty (født 17. januar 1871 i Stapeley i Cheshire, død 11. mars 1936 i London) var en britisk admiral. Han var kjent for sin rolle i slagene ved Helgolandbukten, Doggerbank og Jyllandsslaget under første verdenskrig, og senere som marineminister (First Sea Lord) fra 1919 til 1927.

Beatty gjorde lynkarriere i den britiske marinen, og utmerket seg blant annet under Lord Kitcheners Sudan-felttog (1897–1899) og under bokseropprøret i Kina. Allerede som 29-åring fikk han kommandoen over slagskipet HMS «Duke of Wellington». Han ble kontreadmiral som 38-åring i 1910, og ble dermed den yngste ikkekongelige admiral siden Lord Nelson.

Da John Jellicoe ble marineminister i 1916 overtok Beatty ledelsen av Grand Fleet, og ble samtidig full admiral. I 1919 ble han igjen forfremmet til flåteadmiral (Admiral of the Fleet) og gjort til marineminister. Tiden som marineminister ble preget av stadige nedskjæringer i budsjettene, samtidig som Washingtontraktaten i 1922 satte kraftige begrensninger for sjøforsvarets størrelse. Da Beatty trakk seg tilbake i 1927 ble han gjort til jarl.

Beatty fikk senere en byste av seg på Trafalgar Square i London, ved siden av andre britiske sjøkrigshelter.

Referanser

Eksterne lenker 
 
 

Engelske jarler og grevinner
Britiske admiraler
Order of Merit
Personer fra bokseropprøret
Briter fra første verdenskrig
Personer fra distriktet Cheshire East